Biblija (Tomislav Dretar)/Faraon progoni Izraelite (2)
Faraon progoni Izraelite (2)

Faraon progoni Izraelite (2) 

14 1 ALLAH oslovi Musu:
2 »Reci sinovima Izraelovim da dođu taborovati ispred Pi-Hahirota, između Migdola i mora -  to je ispred Baal-Cefona, točno preko puta,  gdje će te vi taborovati, na rubu mora - ;
3  tada, *Faraon reći će sinovima Izraelovim: Evo ih kako  zemljom lutaju izluđeni! Pustinja se zatvorila za njima!
4 ja ću ukrutiti *srce Faraonu i on će ih proganjati. Ali, ja ću se proslaviti na račun Faraonov i svih njegovih snaga, i spoznaće Egipćani da sam ja GOSPOD.« Oni učiniše tako.
5  Javiše kralju Egipta kako je narod  u  bijegu. Faraon i njegove sluge promijeniše ideje glede Naroda i rekoše: » Što li smo to učinili? Pustili smo Izrael napustiti našu službu! «
6  On upregnu svoja kola i povede svoj narod  sa sobom.
7 Uze 600 elitnih kola i sva kola egipatska, svatko sa svojm konjušarima.
8 ALLAH ukruti srce Faraonu, kralju Egipta, koji proganjaše sinove Izraelove, one sinove Izraelove koji izlažahu uzdignute ruke.
9 Egipćani ih progoniše i sustigoše dok su taborovali na rubu mora - sve zaprege Faraonove, njegovi jahači i njegove snage - blizu Pi-Hahirota, pred Baal-Cefonom.
10 Faraon se bio primakao. Sinovi Izraelovi podigoše oči: kad evo Egipta na cesti iza njih ! Sinove Izraelove spopade veliki strah i zavapiše prema  GOSPODU.
11 Oni rekoše Musi: » Da li Egiptu manjkaše grobova, te nas ti odvede u pustinju  da poumiremo? Što nam to učini, odvodeći nas iz Egipta?
12  Nismo li ti rekli u Egiptu: Pusti nas služiti Egipćanima! Bolje nam je služiti Egipćanima no umrijeti u pustinji.«
13 Musa reče Narodu: »Ne bojte se! Držite se dobro! I gledajte spas koji će ALLAH danas za vas ostvariti. Vi ste vidjeli danas Egipćane, nikad ih više neće te ponovo vidjeti.
14 ALLAH  je taj koji će se tući za vas. A vi, vi ostanite mirni! «